
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3534 


ΑΠΟΦΑΣΕΙΣ 

Αριθμ.οικ. 45857/772 

Π ρόγραμμα ενίσχυσης της απασχόλησης 40.000 
αμειβόμενων με Δελτίο Παροχής Υπηρεσιών, με 
μετατροπή της σύμβασης παροχής ανεξάρτητων 
Υπηρεσιών σε σύμβαση εξαρτημένης εργασίας. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 44 του 
ν. 3986/2011 «Επείγοντα μέτρα εφαρμογής μεσοπρόθε¬ 
σμου πλαισίου δημοσιονομικής στρατηγικής 2012-2015» 
(Α' 152), όπως ισχύουν. 

2. Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της Οικονομικής και 
Περιφερειακής Ανάπτυξης της Χώρας και τροποποίηση 
συναφών διατάξεων» (Α' 70), όπως ισχύει. 

3. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (258 Α'), όπως ισχύει. 

4. Τις διατάξεις του ν. 4270/2014 «Αρχές δη μοσιονομι- 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(143 Α'). 

5. Τις διατάξεις της παρ. 1 του άρθρου 27 του 
ν. 4320/2015 «Ρυθμίσεις για τη λήψη άμεσων μέτρων 
για την αντιμετώπιση της ανθρωπιστικής κρίσης, την 
οργάνωση της Κυβέρνησης και των Κυβερνητικών ορ¬ 
γάνων και λοιπές διατάξεις» (29 Α'). 

6. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο 1 του π.δ. 63/2005 (98 Α'). 

7. Τον Κανονισμό ΕΕ αριθ. 1407/2013 της Επιτροπής 
της 18ης Δεκεμβρίου 2013 σχετικά με την εφαρμογή των 
άρθρων 107 και 108 της Συνθήκης για τη λειτουργία της 
Ευρωπαϊκής Ένωσης στις ενισχύσεις ήσσονος σημασίας. 

8. Τις διατάξεις της παρ. 2 του άρθρου 12 του π.δ. 80/ 
2016 «Ανάληψη υποχρεώσεων από τους διατάκτες» 
(145 Α'). 

9. Τις διατάξεις του π.δ. 111/2014 «Οργανισμός του 
Υπουργείου Οικονομικών» (178 Α'). 


10. Τις διατάξεις του π.δ. 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας» (180 Α') όπως ισχύει. 

11. Τις διατάξεις του π.δ. 73/2015 (116 Α') «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

12. Τις διατάξεις του π.δ. 125/2016 Διορισμός Υπουρ¬ 
γών, Αναπληρωτών Υπουργών και Υφυπουργών. (210 Α') 

13. Την υπ'αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (2168 Β'). 

14. Την υπ'αριθμ. Υ56/21-10-2015 απόφαση του Πρω¬ 
θυπουργού «Ανάθεση αρμοδιοτήτων στην Αναπληρώ- 
τρια Υπουργό Εργασίας, Κοινωνικής Ασφάλισης και Κοι¬ 
νωνικής Αλληλεγγύης Ουρανία Αντωνοπούλου (2281 Β'). 

15. Το υπ'αριθμ. 66675/28-09-2017 έγγραφο του ΟΑΕΔ 
με το οποίο μας διαβιβάστηκε η με αριθμ. 2571/62/ 
26.09.2017 απόφαση του Διοικητικού Συμβουλίου του 
Οργανισμού. 

16. Το υπ'αριθμ. πρωζτοικ. 39011/39/24-08-2017 έγ¬ 
γραφο της Αποκεντρωμένης Μονάδας Κρατικών Ενισχύ¬ 
σεων του Υπουργείου Εργασίας. 

17. Την υπ'αριθμ. 44962/1660/28-09-2017 απόφαση 
της Υπουργού Εργασίας, Κοινωνικής Ασφάλισης και Κοι¬ 
νωνικής Αλληλεγγύης περί έγκρισης ανάληψης υποχρέ¬ 
ωσης (ΑΔΑ: ΨΣΧΑ46501Ω-ΑΔΝ). 

18. Την υπ'αριθμ. 66850/28-09-2017 απόφαση ανά¬ 
ληψης πολυετούς υποχρέωσης της Γενικής Διεύθυνσης 
Υποστήριξης του ΟΑΕΔ. 

19. Την υπ' αριθμ. 66852/28-09-2017 βεβαίωση δέ¬ 
σμευσης πίστωσης της Διεύθυνσης Οικονομικών Υπη¬ 
ρεσιών του ΟΑΕΔ. 

20. Την υπ' αριθμ. οικ. 45145/1668/29-09-2017 εισή¬ 
γηση της Γενικής Διεύθυνσης Οικονομικών Υπηρεσιών 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

21. Το γεγονός ότι από τις διατάξεις της παρούσας προ- 
καλείται δαπάνη ποσού ύψους εκατόν πενήντα έξι εκα¬ 
τομμυρίων οκτακόσιων χιλιάδων ευρώ (156.800.000,00€) 
σε βάρος του Προϋπολογισμού του ΟΑΕΔ 2018-2020, η 
οποία καλύπτεται αποκλειστικά από τον πόρο του Ειδι¬ 
κού Λογαριασμού του άρθρου 44 παρ. 2 του ν. 3986/2011 
(ΦΕΚ Α' 152) και τις εγγεγραμμένες πιστώσεις στον ΚΑΕ 
2493 του προϋπολογισμού του ΟΑΕΔ, κατανέμεται δε 
κατ' έτος ως εξής: 

Για το έτος 2018: 60.000.000 ευρώ 
Για το έτος 2019: 60.000.000 ευρώ 
Για το έτος 2020: 36.800.000 ευρώ, αποφασίζουμε: 

Άρθρο 1 

Αντικείμενο προγράμματος- 

Σκοπός του προγράμματος 
Σκοπός του προγράμματος είναι η επιχορήγηση της 
ενίσχυσης της απασχόλησης 40.000 αμειβόμενων με 
Δελτίο Παροχής Υπηρεσιών, με μετατροπή της σύμ¬ 
βασης παροχής ανεξάρτητων Υπηρεσιών σε σύμβαση 
εξαρτημένης εργασίας, σε επιχειρήσεις και γενικά ερ¬ 
γοδότες του ιδιωτικού τομέα, με την επιχορήγηση της 
εργοδοτικής εισφοράς, με κίνητρο την ενίσχυση της απα¬ 
σχόλησης μέσω της διατήρησης των θέσεων εργασίας 
για χρονικό διάστημα δεκαοκτώ (18) μηνών. 

Το πρόγραμμα απευθύνεται σε ιδιωτικές επιχειρήσεις, 
Φορείς Κοινωνικής και Αλληλέγγυας Οικονομίας (Κ.ΑΛ.Ο) 
και γενικά εργοδότες του ιδιωτικού τομέα που ασκούν 
τακτικά οικονομική δραστηριότητα σε όλη τη χώρα και 
απασχολούν αμειβόμενους εργαζόμενους με Δελτία 
Παροχής Υπηρεσιών. 

Άρθρο 2 

Πλαίσιο ένταξης - χρηματοδότηση 

1. Για την υλοποίηση του προγράμματος προκα- 
λείται δαπάνη ύψους 156.800.000,00 ευρώ η οποία 
θα καλυφθεί αποκλειστικά από τον πόρο του Ειδικού 
Λογαριασμού του άρθρου 44 παρ. 2 του ν. 3986/2011 
(ΦΕΚ 152 Α') όπως τροποποιήθηκε και ισχύει, σε βάρος 
των πιστώσεων του Ο.Α.Ε.Δ. ΚΑΕ 2493 των προϋπολο¬ 
γισμών του ΟΑΕΔ 2018-2020. 

Η δαπάνη κατανέμεται σε ετήσια βάση ως εξής: 

Γ ια το 2018: 60.000.000,00 ευρώ 
Γ ια το 2019: 60.000.000,00 ευρώ 
Για το 2020:36.800.000,00 ευρώ 
Με την περίπτωση α της παραγράφου 2 του άρθρου 44 
του ν. 3986/2011 (ΦΕΚΑ' 152) όπωςτροποποιήθηκε και 
ισχύει, προβλέπεται ότι ο Ειδικός Λογαριασμός Ανεργίας 
υπέρ των Αυτοτελώς και Ανεξαρτήτως Απασχολουμένων 
αποτελείται από δύο κλάδους με πλήρη οικονομική και 
λογιστική αυτοτέλεια. Ο πρώτος κλάδος καλύπτει ασφα¬ 
λισμένους που υπάγονται στον ΕΦΚΑ και για τους οποί¬ 
ους,βάσει γενικών, ειδικών ή καταστατικών διατάξεων 
που ίσχυαν κατά την 31.12.2016, προέκυπτε υποχρέωση 
υπαγωγής στον τέως ΟΑΕΕ και στο τέως ΕΤΑΠ-ΜΜΕ και ο 
δεύτερος ασφαλισμένους που υπάγονται στον ΕΦΚΑ και 
για τους οποίους, βάσει γενικών, ειδικών ή καταστατικών 
διατάξεων που ίσχυαν κατά την 31.12.2016, προέκυπτε 
υποχρέωση υπαγωγής στο τέως ΕΤΑΑ. 

Ο ΕΦΚΑ αποδίδει την εισφορά στον ΟΑΕΔ σύμφωνα 
με τις διατάξεις του ν. 3986/2011 όπως τροποποιήθηκε 
και ισχύει με το άρθρο 50 του ν. 4144/2013 και το άρ¬ 
θρο 50 του ν. 4488/2017 και οι δύο κλάδοι του Ειδικού 
Λογαριασμού Ανεργίας υπέρ των Αυτοτελώς και Ανεξαρ¬ 
τήτως Απασχολουμένων θα συμμετέχουν κατά 50% στη 
δαπάνη του προγράμματος. 

2. Οι ενισχύσεις που προβλέπονται στην παρούσα 
κοινή υπουργική απόφαση χορηγούνται βάσει του 
Κανονισμού (ΕΚ) αριθ. 1407/2013 της Επιτροπής για τις 


ενισχύσεις ήσσονος σημασίας (άθ ιηίηίιηίε). Ειδικότερα, 
σύμφωνα με το άρθρο 3 παρ. 2 του εν λόγω Κανονισμού, 
το συνολικό ποσό των ενισχύσεων ήσσονος σημασίας 
που χορηγούνται ανά κράτος μέλος σε μια ενιαία επι¬ 
χείρηση δεν πρέπει να υπερβαίνει το ποσό των 200.000 
ευρώ σε οποιαδήποτε περίοδο τριών οικονομικών ετών. 
Επίσης το συνολικό ποσό των ενισχύσεων ήσσονος ση¬ 
μασίας που χορηγούνται ανά κράτος μέλος σε μια ενιαία 
επιχείρηση που εκτελεί οδικές εμπορευματικές μεταφο¬ 
ρές για λογαριασμό τρίτων δεν μπορεί να υπερβαίνει το 
ποσό των 100.000 ευρώ σε οποιαδήποτε περίοδο τριών 
οικονομικών ετών. Ο σχετικός έλεγχος διενεργείται από 
τον ΟΑΕΔ με την υποβολή σε αυτόν υπεύθυνης δήλωσης, 
από το δικαιούχο της ενίσχυσης, για οποιαδήποτε άλλη 
ενίσχυση ήσσονος σημασίας την οποία έλαβε η οικεία 
επιχείρηση βάσει του εν λόγω Κανονισμού ή άλλων Κα¬ 
νονισμών για ενισχύσεις ήσσονος σημασίας κατά τα δύο 
προηγούμενα οικονομικά έτη και κατά το τρέχον οικονο¬ 
μικό έτος και με την οποία υπεύθυνη δήλωση βεβαιώνει, 
επίσης, ότι το συνολικό ποσό των ενισχύσεων ήσσονος 
σημασίας που της έχουν χορηγηθεί κατά το τρέχον και 
τα δύο προηγούμενα οικονομικά έτη, συμπεριλαμβανο- 
μένης της παρούσας ενίσχυσης, δεν υπερβαίνει τα, κατά 
περίπτωση, ανωτέρω αναφερόμενα ποσά, (άρθρο 6, 
παρ. 1,3 του Κανονισμού 1407/2013). 

Επισημαίνεται ότι το προβλεπόμενο στον Κανονι¬ 
σμό ανώτατο όριο χορηγούμενης ενίσχυσης αφορά σε 
«ενιαία» επιχείρηση. 

Στην έννοια της «ενιαίας» επιχείρησης περιλαμβάνο¬ 
νται για τους σκοπούς του Κανονισμού 1407/2013 όλες 
οι επιχειρήσεις που έχουν τουλάχιστον μία από τις ακό¬ 
λουθες σχέσεις μεταξύ τους: 

α) μία επιχείρηση κατέχει την πλειοψηφία των δικαι¬ 
ωμάτων ψήφου των μετόχων ή των εταίρων άλλης επι¬ 
χείρησης 

β) μία επιχείρηση έχει το δικαίωμα να διορίζει ή να 
παύσει την πλειοψηφία των μελών του διοικητικού, δι¬ 
αχειριστικού ή εποπτικού οργάνου άλλης επιχείρησης 

γ) μία επιχείρηση έχει το δικαίωμα να ασκεί δεσπόζου¬ 
σα επιρροή σε άλλη επιχείρηση βάσει σύμβασης που έχει 
συνάψει με αυτήν ή δυνάμει ρήτρας του καταστατικού 
αυτής της τελευταίας 

δ) μία επιχείρηση που είναι μέτοχος ή εταίρος άλλης 
επιχείρησης ελέγχει μόνη της, βάσει συμφωνίας που έχει 
συνάψει με άλλους μετόχους ή εταίρους της εν λόγω 
επιχείρησης, την πλειοψηφία των δικαιωμάτων ψήφου 
των μετόχων ή των εταίρων αυτής της επιχείρησης. 

Οι επιχειρήσεις που έχουν οποιαδήποτε από τις σχέ¬ 
σεις που αναφέρονται στα ανωτέρω στοιχεία α έως δ 
με μία ή περισσότερες άλλες επιχειρήσεις θεωρούνται 
επίσης ενιαία επιχείρηση. 

Ως ημερομηνία χορήγησης της συνολικής ενίσχυσης 
νοείται η ημερομηνία της εγκριτικής απόφασης. 

Άρθρο 3 
Ρόλος του ΟΑΕΔ 

Σύμφωνα με: 

1. το άρθρο 2 του ν. 2956/2001 (ΦΕΚ Α' 258) όπως 
τροποποιήθηκε και ισχύει «Ο Ο.Α.Ε.Δ. έχει σκοπό την 

εφαρμογή της κυβερνητικής πολιτικής για την απασχό¬ 
ληση και την καταπολέμηση της ανεργίας, την ενίσχυση 
και διευκόλυνση της ένταξηςτου ανθρώπινου δυναμικού 
της χώρας στην αγορά εργασίας και μεριμνά ιδίως για 
τη δημιουργία και διατήρηση θέσεων εργασίας με την 
παροχή οικονομικών ενισχύσεων προς τους εργοδότες», 

2. την περίπτωση α της παραγράφου 2 του άρθρου 
44 του ν. 3986/2011 (ΦΕΚΑ' 152) όπως τροποποιήθηκε 
και ισχύει «Συνιστάται στον Οργανισμό Απασχόλησης 
Εργατικού Δυναμικού (Ο.Α.Ε.Δ.) Ειδικός Λογαριασμός 
Ανεργίας υπέρ των Αυτοτελώς και Ανεξαρτήτως Απασχο- 
λουμένων, ο οποίος αποτελείται από δυο κλάδους, που 
λειτουργούν με πλήρη οικονομική και λογιστική αυτο¬ 
τέλεια. Ο πρώτος κλάδος καλύπτει ασφαλισμένους που 
υπάγονται στον Ε.Φ. Κ. Α. και για τους οποίους, βάσει 
γενικών, ειδικών ή καταστατικών διατάξεων που ίσχυαν 
κατάτην31.12.2016, προέκυπτε υποχρέωση υπαγωγής 
στον τέως ΟΑΕΕ και στο τέως ΕΤΑΠ-ΜΜΕ και ο δεύτε¬ 
ρος ασφαλισμένους που υπάγονται στον Ε.Φ.Κ.Α. και για 
τους οποίους, βάσει γενικών, ειδικών ή καταστατικών 
διατάξεων που ίσχυαν κατά την 31.12.2016, προέκυπτε 
υποχρέωση υπαγωγής στο τέως ΕΤΑΑ» «Σκοπός του λο¬ 
γαριασμού είναι η χορήγηση βοηθήματος καθώς και η 
ενίσχυση της απασχόλησης των προσώπων που καλύ¬ 
πτονται από τους ανωτέρω κλάδους», 

3. την περίπτωση β της παρ. 2 του άρθρου 44 του 
ν. 3986/2011 (Α' 152) όπως ισχύει «Με απόφαση του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης, μετά από γνώμη του Διοικητικού 
Συμβουλίου του ΟΑΕΔ, καταρτίζονται προγράμματα 
για την ενίσχυση της απασχόλησης των προσώπων 
που καλύπτονται από τους κλάδους της περίπτωσης α', 
καθορίζονται και εξειδικεύονται οι προϋποθέσεις και 
τα κριτήρια για την ενίσχυση, η διαδικασία, ο χρόνος, 
ο τόπος και ο τρόπος της ενίσχυσης, το ύψος αυτής, 
τα απαιτούμενα δικαιολογητικά για την απόδειξη των 
όρων και προϋποθέσεων χορήγησης της, καθώς και τα 
δικαιολογητικά που απαιτούνται για την καταβολή της, 
οι όροι, οι προϋποθέσεις και η διαδικασία για την ανα¬ 
στολή ή τη διακοπή της και κάθε θέμα σχετικό με την 
εφαρμογή του παρόντος, εφαρμοζόμενων αναλόγως 
των διατάξεων των παραγράφων 2 και 4 έως 8 του άρ¬ 
θρου 29 του ν. 1262/1982 (Α' 70). Με την ίδια απόφαση 
καθορίζονται οι διαδικασίες μεταφοράς των διαθέσιμων 
πόρων των δύο κλάδων της περίπτωσης α', καθώς και το 
ποσοστό συμμετοχής τους στο πρόγραμμα». 

Άρθρο 4 

Δικαιούχοι, ωφελούμενοι 

και προϋποθέσεις συμμετοχής 

1. Δικαιούχοι- Επιχειρήσεις 

Το πρόγραμμα απευθύνεται σε ιδιωτικές επιχειρήσεις, 
Φορείς Κοινωνικής και Αλληλέγγυας Οικονομίας και γε¬ 
νικά εργοδότες του ιδιωτικού τομέα που ασκούν τακτική 
οικονομική δραστηριότητα, δραστηριοποιούνται στο 
σύνολο της Ελληνικής Επικράτειας και απασχολούν αμει- 
βόμενους εργαζόμενους με Δελτίο Παροχής Υπηρεσιών. 

Απαραίτητη προϋπόθεση για την ένταξη μίας επιχεί¬ 
ρησης στο πρόγραμμα είναι να μην έχει προβεί κατά τη 


διάρκεια τριμήνου πριν την ημερομηνία υποβολής της 
αίτησης υπαγωγής: 
α) σε μείωση του προσωπικού της και 
β) σε μείωση των αποδοχών των δυνητικά ωφελου- 
μένων όπως αυτές εμφανίζονται στη σύμβαση ανεξάρ¬ 
τητων υπηρεσιών η οποία έχει αναρτηθεί στην ειδική 
πλατφόρμα του διαδικτυακού τόπου του ΕΦΚΑ. 

Η ανωτέρω (α) προϋπόθεση ισχύει και για το χρονικό 
διάστημα από την ημερομηνία υποβολής της αίτησης 
μέχρι την ημερομηνία ένταξης της επιχείρησης στο πρό¬ 
γραμμα και η (β) προϋπόθεση ισχύει και για το χρονικό 
διάστημα απάτην ημερομηνία ένταξης της επιχείρησης 
στο πρόγραμμα μέχρι την ημερομηνία μετατροπής της 
σύμβασης ανεξάρτητων υπηρεσιών σε σύμβαση εξαρ¬ 
τημένης εργασίας. 

Ως μείωση προσωπικού θεωρείται: 
αα. η καταγγελία της σύμβασης εργασίας, 
ββ. η αλλαγή του καθεστώτος απασχόλησης από πλή¬ 
ρη σε μερική ή σε εκ περιτροπής απασχόληση όπως επί¬ 
σης και 

γγ. η εθελούσια έξοδος που γίνεται με πρωτοβουλία 
του εργοδότη, μέσω προγραμμάτων παροχής οικονομι¬ 
κών κυρίως κινήτρων εθελούσιας εξόδου. 

Σε αυτές τις περιπτώσεις, η επιχείρηση προκειμένου 
να ενταχθεί στο πρόγραμμα θα πρέπει να καλύψει τη 
μείωση έως την ημερομηνία υποβολής της αίτησης συμ¬ 
μετοχής στο πρόγραμμα. 

Επισημαίνουμε ότι σε περίπτωση που η επιχείρηση 
έχει προβεί σε μείωση του προσωπικού της αλλά έχει 
προβεί σε προγενέστερη νέα πρόσληψη υπαλλήλου, 
μέσα στον ίδιο μήνα που έχει λάβει χώρα η μείωση, δύ- 
ναται να ενταχθεί στο πρόγραμμα. 

Η ανωτέρω δέσμευση ισχύει και για το χρονικό διάστη¬ 
μα από την ημερομηνία υποβολής της αίτησης μέχρι την 
ημερομηνία ένταξης της επιχείρησης στο πρόγραμμα. 

Δεν θεωρείται μείωση προσωπικού κατά το τρίμηνο 
που προηγείται της ημερομηνίας υποβολής της αίτησης: 

ί. η καταγγελία σύμβασης εργασίας λόγω συνταξιο- 
δότησης, 

ϋ. η καταγγελία σύμβασης εργασίας αορίστου ή ορι¬ 
σμένου χρόνου (πριν τη λήξη της) που οφείλεται σε 
σπουδαίο λόγο που αφορά στον εργαζόμενο (μήνυση 
για αξιόποινη πράξη) 
ϋί. η λήξη σύμβασης ορισμένου χρόνου 
ίν. η οικειοθελής αποχώρηση 
ν. η φυλάκιση και ο θάνατος. 

Για όλα τα παραπάνω, οι επιχειρήσεις οφείλουν να 
προσκομίσουν τα απαραίτητα δικαιολογητικά. 

Οι ανωτέρω προϋποθέσεις ισχύουν και για επιχει¬ 
ρήσεις που δημιουργήθηκαν μετά από μεταβίβαση ή 
αλλαγή νομικής μορφής ή διάλυση και επαναλειτουρ¬ 
γία στον ίδιο ή σε άλλο χώρο με το αυτό αντικείμενο 
δραστηριότητας. 

Δεν εντάσσονται: 

1. Όλες οι επιχειρήσεις, φορείς, υπηρεσίες και ορ¬ 
γανισμοί που διέπονται, όσον αφορά την πρόσλη¬ 
ψη του προσωπικού τους, από τις διατάξεις του 
ν. 2190/1994 (ΦΕΚ 28/Α/03.03.1994) και του ν. 3812 
(ΦΕΚ 234/Α/28.12.2009). 

2. Τα υποκαταστήματα ή τα γραφεία που έχουν την 
έδρα τους σε χώρα που δεν είναι μέλος της Ευρωπαϊκής 
Ένωσης διότι δεν είναι εφικτός ο έλεγχος σώρευσηςτων 
ενισχύσεων. 

3. Εξωχώριες εταιρείες όπως και επιχειρήσεις που στην 
εταιρική τους σύνθεση συμμετέχουν εξωχώριες εται¬ 
ρείες διότι δεν είναι εφικτός ο έλεγχος σώρευσης των 
ενισχύσεων. 

4. Τα ΚΤΕΛ, ΚΤΕΛ ΑΕ και οι ιδιοκτήτες ή και οι συνιδιο¬ 
κτήτες ενταγμένων σε αυτά. 

5. Επιχειρήσεις εις βάρος των οποίων εκκρεμεί ανά¬ 
κτηση προηγούμενων κρατικών ενισχύσεων. 

6 . 

ί. Οι επιχειρήσεις που δραστηριοποιούνται σε τομείς, 
στους οποίους δεν εφαρμόζεται ο Καν. 1407/2013 (άρ¬ 
θρο 1). 

ϋ. Οι επιχειρήσεις που δραστηριοποιούνται στον τομέα 
της αλιείας (στην πρωτογενή αλιεία και στην υδατοκαλ¬ 
λιέργεια), 

Πί. Οι επιχειρήσεις που δραστηριοποιούνται στην πρω¬ 
τογενή παραγωγή γεωργικών προϊόντων (φυτικών και 
ζωικών). 

ίν. Τα νυχτερινά κέντρα. 

ν. Οι εποχικές επιχειρήσεις. 

νί. Οι επιχειρήσεις που η έδρα είναι η οικία του εργοδό¬ 
τη (π.χ. ασφαλιστές, λογιστές, πολιτικοί μηχανικοί, εμπο¬ 
ρικοί αντιπρόσωποι κ.λπ.) εκτός των επιχειρήσεων που 
λόγω της φύσης της δραστηριότητας τους απασχολούν 
το προσωπικό εκτός του χώρου της έδρας τους (υπηρεσί¬ 
ες εκμετάλλευσης φορτηγών, υπηρεσίες εκμετάλλευσης 
ταξί, υδραυλικοί, ηλεκτρολόγοι). 

Οταν το αντικείμενο εργασιών μιας επιχείρησης είναι 
σύνθετο και το ένα από τα αντικείμενα εξαιρείται του 
προγράμματος,σύμφωνα με τα αναφερόμενα στις πε¬ 
ριπτώσεις 6ί έως 6νί, η επιχείρηση για να ενταχθεί θα 
πρέπει να υποβάλει Υπεύθυνη Δήλωση στην οποία θα 
αναφέρει ότι το επιχορηγούμενο άτομο δεν πρόκειται 
να απασχοληθεί στο εξαιρούμενο αντικείμενο εργασιών 
των περιπτώσεων 6ί έως 6νί. 

2. Ωφελούμενοι 

Ωφελούμενοι του Προγράμματος είναι αμειβόμενοι 
με Δελτίο Παροχής Υπηρεσιών εργαζόμενοι σε δύο (2) 
εργοδότες κατά ανώτατο όριο, ασφαλιζόμενοι πρώην 
ΟΑΕΕ, ΕΤΑΑ και ΕΤΑΠ-ΜΜΕ, εφόσον: 

α) η ασφάλιση τους εντάσσεται στη διάταξη της παρ. 9 
του άρθρου 39 του ν. 4387/2016. 

β) Η σύμβαση με τις αντισυμβαλλόμενες δικαιούχους 
επιχειρήσεις της παραπάνω παραγράφου, βρίσκεται σε 
ισχύ και έχει αναρτηθεί στην ειδική πλατφόρμα του δια¬ 
δικτυακού τόπου του ΕΦΚΑ τουλάχιστον τρεις (3) μήνες 
πριν την υποβολή της αίτησης υπαγωγής της επιχείρη¬ 
σης στο πρόγραμμα. 

γ) μετατραπεί η παραπάνω σύμβαση παροχής ανεξάρ¬ 
τητων υπηρεσιών σε σύμβαση εξαρτημένης εργασίας. 

δ) δεν παρείχαν εξαρτημένη εργασία στον ίδιο εργο¬ 
δότη το δωδεκάμηνο που προηγείται της ημερομηνίας 
της αίτησης για υπαγωγή στο πρόγραμμα. 

3. Εξαιρέσεις 

Στο πρόγραμμα δεν εντάσσονται για επιχορήγηση 
επιχειρήσεις: 


α) για εργαζόμενους που θα απασχοληθούν αποκλει¬ 
στικά, από την 22η ώρα βραδινή (έναρξη ωραρίου) έως 
και την 6η πρωινή (λήξη ωραρίου). 

β) για άτομα που: 

αα) είναι εταίροι σε Ο.Ε., Ε.Ε, Ε.Π.Ε και στις Ι.Κ.Ε 

ββ) είναι μέλη των Δ.Σ. στις Α.Ε., πλην των μελών-εταί- 
ρων των Φορέων Κοινωνικής και Αλληλέγγυας Οικονο¬ 
μίας (Κ.ΑΛ.Ο.) 

γγ) είναι οι νόμιμοι εκπρόσωποι ή οι διαχειριστές των 
επιχειρήσεων 

δδ) είναι μέλη σε συνεταιρισμούς (πλην των μελών 
των ΚοινΣεπ) 

εε) τοποθετούνται αναγκαστικά με τις διατάξεις του 
ν. 2643/1998. 

στστ) θα απασχοληθούν στο πλαίσιο ένταξης της επι¬ 
χείρησης σε οποιοδήποτε άλλο καθεστώς ενίσχυσης για 
την κάλυψη σχετικών συμβατικών της υποχρεώσεων, π.χ. 
επενδυτικό σχέδιο, το οποίο επίσης επιχορηγεί το μισθο- 
λογικό ή/καιτο μη μισθολογικό κόστος για τα άτομα αυτά, 

ζζ) θα απασχοληθούν από τους δικαιούχους εργοδό¬ 
τες, προκειμένου να διαθέσουν τις υπηρεσίες τους σε 
άλλον εργοδότη (δευτερογενής ή έμμεσος εργοδότης). 
ηη)θα απασχοληθούν με έμμισθη εντολή. 

Άρθρο 5 

Διάρκεια Προγράμματος και ποσό επιχορήγησης 

1. Διάρκεια προγράμματος 

Η διάρκεια του συνολικού προγράμματος ανέρχεται 
στους δεκαοκτώ (18) μήνες, εκ των οποίων οι δώδεκα 
(12) μήνες αφορούν σε επιχορήγηση και οι υπόλοιποι 
έξι (6) μήνες σε δέσμευση. 

2. Ποσό Επιχορήγησης 

Ως ποσό επιχορήγησης ορίζεται το ποσό που αντι¬ 
στοιχεί στις μηνιαίες εργοδοτικές εισφορές για διάστη¬ 
μα δώδεκα (12) μηνών καθώς και των αναλογούντων 
εργοδοτικών εισφορών των δώρων Χριστουγέννων και 
Πάσχα και του επιδόματος αδείας, σύμφωνα με το χρονι¬ 
κό διάστημα απασχόλησης και με ανώτατο όριο τα 350 
ευρώ για κάθε μήνα πλήρους απασχόλησης. 

Το ανώτατο όριο ποσού επιχορήγησης για το Δώρο 
Χριστουγέννων ορίζεται σε 350 ευρώ και για το Δώρο 
Πάσχα και το επίδομα αδείας σε 175 ευρώ. 

Επισημαίνεται ότι, εφόσον ο ωφελούμενος απα¬ 
σχολείται ταυτόχρονα σε δύο εργοδότες με μερική ή 
εκ περιτροπής απασχόληση, δυνητικά δικαιούχοι του 
προγράμματος είναι και οι δύο εργοδότες που θα τον 
προσλάβουν με καθεστώς μερικής ή εκ περιτροπής απα¬ 
σχόλησης με ανώτατο ποσό επιχορήγησης τα 175 ευρώ 
για κάθε δικαιούχο. 

Σε περίπτωση κατά την οποία ο ωφελούμενος απα¬ 
σχολείται σε δύο εργοδότες με πλήρη απασχόληση στον 
πρώτο και μερική ή εκ περιτροπής απασχόληση στον 
δεύτερο, δυνητικά δικαιούχος του προγράμματος είναι 
μόνο ο εργοδότης που θα τον προσλάβει με καθεστώς 
πλήρους απασχόλησης. 

Οι ωφελούμενοι μπορούν να διατηρήσουν την ιδιότη¬ 
τα του αυτοαπασχολούμενου καθ' όλη τη διάρκεια του 
προγράμματος, χωρίς να έχουν τη δυνατότητα άσκησης 
επαγγελματικής δραστηριότητας. 

Επισημαίνεται ότι οι ετήσιες ακαθάριστες αποδοχές 
των ωφελουμένων στις οποίες θα συμπεριλαμβάνονται 
τα ποσά των Δώρων και του Επιδόματος Άδειας θα εί¬ 
ναι τουλάχιστον ίσες με τις αποδοχές, χωρίς τον Φόρο 
Προστιθέμενης Αξίας (Φ.Π.Α), που είχαν συμφωνηθεί 
από τους αντισυμβαλλόμενους και αναγράφονται στη 
σύμβαση παροχής ανεξάρτητων υπηρεσιών που έχει 
αναρτηθεί στην ειδική πλατφόρμα του διαδικτυακού 
τόπου του ΕΦΚΑ, αναγόμενες, για τις ανάγκες της πα¬ 
ρούσας, σε ετήσια βάση. 

Οι μηνιαίες ακαθάριστες αποδοχές των ωφελουμένων 
όπως θα προκύψουν, σύμφωνα με τα παραπάνω, κατά 
την έναρξη της σχέσης εξαρτημένης εργασίας, λειτουρ¬ 
γούν ως το κατώτατο όριο των αποδοχών, εφόσον δεν 
είναι κατώτερες από τον νομοθετημένο κατώτατο μισθό 
ή ημερομίσθιο και δεν εξαρτώνται από την διάρκεια της 
απασχόλησης. 

Άρθρο 6 

Διαδικασία υποβολής αιτήσεων 

1. Μετά την δημοσίευση πρόσκλησης εκδήλωσης εν¬ 
διαφέροντος οι επιχειρήσεις που διαθέτουν κωδικούς 
πρόσβασης στο πληροφοριακό σύστημα του ΟΑΕΔ 
και επιθυμούν να ενταχθούν στο πρόγραμμα, εφόσον 
υπάρχουν κενές θέσεις, υποβάλλουν ηλεκτρονικά αίτηση 
υπαγωγής - υπεύθυνη δήλωση, η οποία είναι αναρτη- 
μένη στην ιστοσελίδα του Οργανισμού (νννννν.οθθά.ςιΐ'). 
Απαραίτητη προϋπόθεση για την υποβολή της ηλεκτρο¬ 
νικής αίτησης είναι η ενδιαφερόμενη επιχείρηση να είναι 
Πιστοποιημένος χρήστης στις Ηλεκτρονικές Υπηρεσίες 
του ΟΑΕΔ (εφόσον έχει παραλάβει κλειδάριθμο από το 
ΚΠΑ2 της περιοχής της) και διαθέτει κωδικούς πρόσβα¬ 
σης (Ονομασία Χρήστη και Συνθηματικό). 

Τα υποκαταστήματα ή γραφεία που έχουν την έδρα 
τους σε χώρα μέλους της Ευρωπαϊκής Ένωσης, υποβάλ¬ 
λουν την ηλεκτρονική αίτηση στο ΚΠΑ2 στην αρμοδιό¬ 
τητα του οποίου ανήκει το υποκατάστημα ή γραφείο. 

2. Στην περίπτωση που οι ενδιαφερόμενες επιχειρή¬ 
σεις δεν είναι πιστοποιημένοι χρήστες στις Ηλεκτρονικές 
Υπηρεσίες του ΟΑΕΔ εγγεγραμμένοι χρήστες στο Πλη¬ 
ροφορικό Σύστημα (ροτΐθΙ) του Οργανισμού θα πρέπει 
να επισκεφτούν την Υπηρεσία του ΟΑΕΔ (ΚΠΑ2) στην 
αρμοδιότητα της οποίας ανήκει η έδρα της επιχείρησης 
και να προσκομίσουν τα κάτωθι δικαιολογητικά για την 
παραλαβή κλειδαρίθμου προκειμένου στη συνέχεια να 
υποβάλλουν ηλεκτρονική αίτηση για την υπαγωγή στο 
ανωτέρω πρόγραμμα: 

α. Οι ατομικές επιχειρήσεις την Βεβαίωση έναρξης 
επιτηδεύματος. 

β.Τα νομικά πρόσωπα πρόσφατο καταστατικό της επι¬ 
χείρησης από όπου θα προκύπτει η μετοχική ή/και εται¬ 
ρική σύνθεση της καθώς και το ΑΦΜ της επιχείρησης. 

Η ανωτέρω διαδικασία μπορεί να διενεργηθεί από 
νόμιμα εξουσιοδοτημένο πρόσωπο. 

Εάν η επιχείρηση διατηρεί υποκαταστήματα τότε 
κατά την έκδοση του κλειδαρίθμου θα πρέπει να δη¬ 
λώνονται και να καταχωρίζονται όλα τα απαραίτητα 
στοιχεία (δ/νση, τηλ., θΐτωίΙ, ΑΦΜ κ.λπ.) κάθε υποκα¬ 
ταστήματος της. 


3. Επίσης στην ηλεκτρονική αίτηση, η επιχείρηση πρέ¬ 
πει να αναφέρει υποχρεωτικά, τον νόμιμο εκπρόσωπο 
της επιχείρησης και μόνο τα -τυχόν- νομικά πρόσωπα 
που είναι εταίροι ή μέτοχοι της επιχείρησης από 25% και 
άνω, ανεξαρτήτως εάν τα νομικά πρόσωπα της επιχείρη¬ 
σης είναι μέτοχοι ή εταίροι εντός ή εκτός της Ελληνικής 
επικράτειας, προκειμένου να γίνει η σώρευση των κρα¬ 
τικών ενισχύσεων. 

4. Η επιχείρηση κατά την υποβολή της ηλεκτρονικής 
αίτησης, επισυνάπτει με ηλεκτρονική σάρωση, αντίγρα¬ 
φο της, αναρτημένης στην ειδική πλατφόρμα του ΕΦΚΑ, 
σύμβασης παροχής ανεξάρτητων υπηρεσιών, του ωφε¬ 
λούμενου. 

5. Η ηλεκτρονική αίτηση της επιχείρησης επέχει θέση 
Υπεύθυνης Δήλωσης, σύμφωνα με το άρθρο 8 του 
ν. 1599/1986 όσον αφορά στα στοιχεία που περιλαμβά¬ 
νονται και αναφέρονται σε αυτήν. Η επιχείρηση φέρει 
την ευθύνη της πλήρους και ορθής συμπλήρωσης της 
ηλεκτρονικής της αίτησης. Ειδικότερα, υποχρεούται να 
συμπληρώσει τα σχετικά πεδία της ηλεκτρονικής αίτη¬ 
σης με τα στοιχεία που θα οριστούν στην οικεία πρό¬ 
σκληση. Η ανακρίβεια των στοιχείων που δηλώνονται 
από την επιχείρηση στην ηλεκτρονική αίτηση επισύρει 
τον αποκλεισμό της από τη διαδικασία. Η αίτηση συμ¬ 
μετοχής συνιστά εξουσιοδότηση προς τον ΟΑΕΔ για τη 
χρήση και επεξεργασία των στοιχείων της από τα Πλη¬ 
ροφοριακά Συστήματα (Π.Σ.) του ΟΑΕΔ,του ΕΡΓΑΝΗ (ΠΣ 
ΣΕΠΕ - ΟΑΕΔ- ΕΦΚΑ) του Υπουργείου Εργασίας, Κοινω¬ 
νικής Ασφάλισης και Κοινωνικής Αλληλεγγύης, της ΓΓΠΣ 
και του ΕΦΚΑ. 

Σε περίπτωση που μια επιχείρηση ή ένα υποκατάστη¬ 
μα επιχείρησης έχει υποβάλει αίτηση και θελήσει να την 
τροποποιήσει/διορθώσει, τότε μπορεί να υποβάλει ηλε¬ 
κτρονικά νέα αίτηση, η οποία θα ισχύει εφεξής, ακυρώ¬ 
νοντας κάθε προηγούμενη. 

Η ως άνω διαδικασία μπορεί να επαναληφθεί όσες φο¬ 
ρές χρειαστεί μέχρι τη λήξη της προθεσμίας υποβολής 
των αιτήσεων. 

Με την ολοκλήρωση της διαδικασίας υποβολής της 
αίτησης υπαγωγής η επιχείρηση λαμβάνει αποδεικτικό 
με αριθμ. Πρωτ. και ημερομηνία υποβολής. 

Άρθρο 7 

Διαδικασία αξιολόγησης και έγκρισης 

1 Διαδικασία αξιολόγησης 

Μετά την υποβολής των ηλεκτρονικών αιτήσεων 
υπαγωγής το αρμόδιο ΚΠΑ2 όπου ανήκει η έδρα ή το 
υποκατάστημα που θα απασχοληθεί ο επιχορηγούμε¬ 
νος, προβαίνει εντός τριάντα (30) εργάσιμων ημερών 
στην αξιολόγηση τους αναφορικά με την πληρότητα ή 
μη των όρων και προϋποθέσεων ένταξης στο ανωτέρω 
πρόγραμμα. 

Αρμόδιος για την έκδοση εγκριτικής ή απορριπτικής 
απόφασης υπαγωγής των δικαιούχων επιχειρήσεων είναι 
ο Προϊστάμενος της αρμόδιας Υπηρεσίας. 

Η αξιολόγηση των αιτήσεων υπαγωγής των δυνη¬ 
τικά δικαιούχων είναι άμεση και λαμβάνεται υπόψη ο 
χρόνος υποβολής τους και η πληρότητα των στοιχείων 
που δηλώθηκαν. Η αξιολόγηση των αιτήσεων υπαγωγής 

ανατίθεται από τον Προϊστάμενο της Υπηρεσίας ΟΑΕΔ 
στους αρμόδιους υπαλλήλουςτου Γραφείου Απασχόλη¬ 
σης, οι οποίοι εξετάζουν την τυχόν ύπαρξη αποκλίσεων 
ανάμεσα στα στοιχεία της υποβαλλόμενης αίτησης και 
στα στοιχεία που εξήχθησαν καθώς και την τήρηση των 
όρων και προϋποθέσεων της παρούσας (έλεγχος είδους 
επιχειρηματικής δραστηριότητας, μείωση προσωπικού, 
έλεγχος σώρευσης και τήρησης κανόνων περί κρατικών 
ενισχύσεων). Επίσης προβαίνουν, εφόσον απαιτείται, 
στον έλεγχο των αναφερόμενων στην ηλεκτρονική αί¬ 
τηση της επιχείρησης από τα Πληροφοριακά Συστήματα 
(Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ - ΟΑΕΔ - ΕΦΚΑ) 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, της Γ.Γ.Π.Σ., του ΕΦΚΑ και του 
Υπουργείου Εσωτερικών και Διοικητικής Ανασυγκρότη¬ 
σης (όσον αφορά στις περιπτώσεις των πολιτών τρίτων 
χωρών και των ομογενών). 

Το αποτέλεσμα της αξιολόγησης ελέγχεται από τον 
Προϊστάμενο της Υπηρεσίας (ΚΠΑ2) ο οποίος εκδίδει 
τη σχετική απόφαση (απόφαση ένταξης ή απορριπτική 
απόφαση) και ενημερώνεται σχετικά ο δικαιούχος. 

Στο πλαίσιο της αποτελεσματικής αξιολόγησης των 
αιτήσεων υπαγωγής, ο αξιολογητής ή και ο Προϊστά¬ 
μενος, μπορεί να ζητήσει εγγράφως την υποβολή συ¬ 
μπληρωματικών στοιχείων και διευκρινίσεων από τους 
δυνητικά δικαιούχους με σκοπό την ολοκλήρωση της 
αξιολόγησης της αίτησης. 

2. Έγκριση 

Η εγκριτική απόφαση προσδιορίζει τον ακριβή αριθμό 
των ατόμων, για τα οποία δικαιούται να επιχορηγηθεί η 
επιχείρηση. 

Εντός τριάντα (30) ημερών από την κοινοποίηση της 
απόφασης υπαγωγής στο πρόγραμμα, η επιχείρηση προ¬ 
βαίνει σε μετατροπή της σύμβασης παροχής ανεξάρ¬ 
τητων Υπηρεσιών σε σύμβαση εξαρτημένης εργασίας 
υποβάλλοντας την ηλεκτρονική αναγγελία πρόσληψης 
μέσω του συστήματος ΣΕΠΕ-ΟΑΕΔ-ΙΚΑ/ΕΤΑΜ. 

Είναι δυνατή η επιμήκυνση της ως άνω προθεσμίας για 
την αναγγελία πρόσληψης κατά τριάντα (30) ημέρες μετά 
από αίτηση του εργοδότη και ύστερα από απόφαση του 
Προϊσταμένου της Υπηρεσίας. 

Σε περίπτωση οικειοθελούς αποχώρησης του επιχορη¬ 
γούμενου ατόμου κατά τη διάρκεια του προγράμματος, 
το πρόγραμμα διακόπτεται και η επιχείρηση δεν δύναται 
να προβεί σε αντικατάσταση. 

Στην ανωτέρω περίπτωση ισχύουν οι δεσμεύσεις της 
παρ. 9.1 της παρούσας σχετικά με την μείωση του δε¬ 
σμευόμενου μη επιχορηγούμενου προσωπικού μέχρι 
την ολοκλήρωση του προγράμματος (χρονικό διάστημα 
επιχορήγησης και δέσμευσης). 

Για την αποτελεσματικότερη εφαρμογή, υλοποίηση και 
παρακολούθηση του προγράμματος, θα γίνεται από τον 
αρμόδιο υπάλληλο του ΚΠΑ2 ταυτοποίηση των αναγ¬ 
γελιών πρόσληψης της επιχείρησης στο πληροφοριακό 
σύστημα ΕΡΓΑΝΗ. 

Ύστερα από τη λήξη της προθεσμίας για την μετατρο¬ 
πή της σύμβασης παροχής ανεξάρτητων Υπηρεσιών σε 
σύμβαση εξαρτημένης εργασίας, ο Προϊστάμενος της 
αρμόδιας Υπηρεσίας Απασχόλησης (ΚΠΑ2) προβαίνει 


στην έκδοση απόφασης ί) ολικής ανάκλησης της εγκρι¬ 
τικής απόφασης, στην περίπτωση που η επιχείρηση δεν 
κάλυψε το σύνολο των αιτηθεισών θέσεων ή ϋ) τροπο¬ 
ποίησης προϋπολογισμού λόγω μερικής ανάκλησης θέ¬ 
σεων στην περίπτωση που η επιχείρηση κάλυψε μέρος 
των αιτηθεισών θέσεων. 

Σε περίπτωση που οι θέσεις, που έχει αιτηθεί η επιχεί¬ 
ρηση, δεν καλυφθούν εντός της ανωτέρω προθεσμίας 
θεωρούνται άκυρες και ο Προϊστάμενος προβαίνει σε 
ανάκληση της εγκριτικής απόφασης υπαγωγής. 

Ο υπεύθυνος διαχειριστήςτου συστήματος ενημερώ¬ 
νει υποχρεωτικά το ηλεκτρονικό σύστημα των αιτήσεων 
και για τις περιπτώσεις της απόρριψης μιας αίτησης, της 
απενεργοποίησης της και της μερικής ή ολικής ανάκλη¬ 
σης αντίστοιχα. 

3. Επίλυση Διαφορών-Διαδικασία ενστάσεων 
Οποιαδήποτε διαφορά προκόψει μεταξύ των δικαι¬ 
ούχων και των Υπηρεσιών Απασχόλησης του ΟΑΕΔ, 
επιλύεται με απόφαση της οικείας Επιτροπής Εκδίκα¬ 
σης Ενδικοφανών Προσφυγών (απόφαση Δ.Σ.: 635/8- 
3-2016 - ΦΕΚ 1708/Β/15-6-2016 όπως τροποποιήθηκε 
και ισχύει). 

Οι ενστάσεις υποβάλλονται εντός της αποκλειστικής 
προθεσμίαςτων τριάντα (30) ημερών από την κοινοποί¬ 
ηση των σχετικών αποφάσεων που έχουν εκδοθεί από 
το αρμόδιο γραφείο της Υπηρεσίας ΚΠΑ2. 

Ολες οι υποβαλλόμενες ενστάσεις με τα τυχόν προ- 
σκομιζόμενα δικαιολογητικά εξετάζονται από τον Προ¬ 
ϊστάμενο και τον αρμόδιο υπάλληλο του Γραφείου Απα¬ 
σχόλησης του ΚΠΑ2. Μετά τον σχετικό έλεγχο γίνεται 
εισήγηση η οποία αποστέλλεται στο αρμόδιο τμήμα 
της αντίστοιχης Περιφερειακής Διεύθυνσης του Οργα¬ 
νισμού, το οποίο θέτει το αίτημα της επιχείρησης υπόψη 
της Επιτροπής Εκδίκασης Ενδικοφανών Προσφυγών. 

Η Γραμματεία των Επιτροπών Εκδίκασης Ενδικοφανών 
Προσφυγών μετά την εξέταση των ενστάσεων οφείλει 
να γνωστοποιεί τις αποφάσεις τους εγγράφως ή με ηλε¬ 
κτρονικό τρόπο τόσο στους προσφεύγοντες όσο και στο 
Γραφείο Απασχόλησης της αρμόδιας Υπηρεσίας ΚΠΑ2. 

Άρθρο 8 

Διαδικασία υλοποίησης - 

Παρακολούθηση Προγράμματος 
1. Εξόφληση δαπανών υλοποίησης 
α) Υποβολή αίτησης για καταβολή ενίσχυσης 
Εντός εξήντα (60) ημερών από τη λήξη κάθε διμήνου 
απασχόλησης, η επιχείρηση υποβάλλει την αίτηση μετά 
σχετικά δικαιολογητικά, για καταβολή της επιχορήγησης, 
στο Γραφείο Απασχόλησης του αρμόδιου ΚΠΑ2 όπου 
ανήκει η έδρα ή το υποκατάστημα που απασχολείται ο 
επιχορηγούμενος υπάλληλος, 
β) Δικαιολογητικά 

Τα δικαιολογητικά τα οποία οφείλει να υποβάλλει είναι 
τα εξής: 

α. Έντυπη Κατάσταση (έντυπο Β) η οποία θα περιλαμ¬ 
βάνει τις τρέχουσες μισθολογικές καταστάσεις με την 
ανάλυση των εργοδοτικών εισφορών ως εξής: 

αα. Το ονοματεπώνυμο των επιχορηγουμένων βάσει 
του προγράμματος, 

ββ. Α.Μ.Κ.Α και Α.Μ.Ε.Φ.Κ.Α. επιχορηγουμένων, 
γγ.Την ημερομηνία πρόσληψης τους, 
δδ.Την ημερομηνία γέννησης τους, 
εε. Τα ημερομίσθια που πραγματοποιήθηκαν κατά 
μήνα, 

στστ. Τις συνολικές μηνιαίες ακαθάριστες αποδοχές 
που δικαιούται ο εργαζόμενος, οι οποίες θα είναι του¬ 
λάχιστον ίσες με τις αποδοχές που είχαν συμφωνηθεί 
και αναγράφονταν στη σύμβαση παροχής ανεξάρτητων 
υπηρεσιών πριν τη μετατροπή της σε σύμβαση εξαρ¬ 
τημένης εργασίας και σε κάθε περίπτωση δεν θα είναι 
χαμηλότερες από τον νομοθετημένο κατώτατο μισθό ή 
ημερομίσθιο της ηλικιακής του κατηγορίας (άνω των 25 
και κάτω των 25), 

ζζ. Το μηνιαίο ποσό επιχορήγησης, που αφορά στο 
σύνολο της εργοδοτικής εισφοράς κύριας και επικουρι¬ 
κής ασφάλισης, που βαρύνει τον εργοδότη, σύμφωνα 
με το πρόγραμμα, 

ηη. Στήλη της υπεύθυνης δήλωσης με τις υπογραφές 
των επιχορηγουμένων ότι απασχολήθηκαν και πλη¬ 
ρώθηκαν το χρονικό διάστημα για το οποίο ζητείται η 
επιχορήγηση καθώς και ότι δεν ασκούν επαγγελματική 
δραστηριότητα. 

β. Αναλυτικές περιοδικές δηλώσεις (Α.Π.Δ.), του συνό¬ 
λου του προσωπικού της επιχείρησης (έδρα και τυχόν 
υποκαταστήματα), οι οποίες μπορούν να υποβληθούν 
και σε ηλεκτρονική μορφή, συνοδευόμενες με υπεύθυνη 
δήλωση στην οποία θα δηλώνεται ότι τα στοιχεία που 
εμπεριέχονται είναι αληθή. 

γ. Παραστατικά καταβολής ασφαλιστικών εισφορών 
για το αιτούμενο χρονικό διάστημα. Στις περιπτώσεις 
που η επιχείρηση έχει προβεί σε ρύθμιση των οφειλών 
της προς το ΕΦΚΑ ή το ΕΤΕΑΕΠ για να είναι δυνατή η 
καταβολή της επιχορήγησης θα πρέπει η ρύθμιση να έχει 
κατατεθεί εμπρόθεσμα (δηλαδή εντός δύο μηνών από 
τη λήξη κάθε διμήνου απασχόλησης) και στην απόφα¬ 
ση ρύθμισης να συμπεριλαμβάνεται το κρίσιμο χρονικό 
διάστημα για το οποίο ζητά να επιχορηγηθεί η επιχείρη¬ 
ση και εφόσον οι δόσεις της ρύθμισης καταβάλλονται 
κανονικά. Σε περίπτωση που η ρύθμιση δεν τηρείται, 
η αξίωση για καταβολή της επιχορήγησης θα απορρί¬ 
πτεται, με την έκδοση απόφασης παραγραφής από τον 
Προϊστάμενο του ΚΠΑ2. 

Εάν η Υπηρεσία κρίνει ότι τα παραπάνω στοιχεία χρή- 
ζουν περαιτέρω έρευνας, ενδείκνυται να τα διασταυρώ¬ 
σει και με την αρμόδια Υπηρεσία του ΕΦΚΑ ή το ΕΤΕΑΕΠ. 

δ. Αντίγραφο του τελευταίου Δελτίου Παροχής Υπη¬ 
ρεσιών που εξέδωσε ο ωφελούμενος,πριν την μετατρο¬ 
πή της σύμβασης παροχής ανεξάρτητων υπηρεσιών σε 
σύμβαση εξαρτημένης εργασίας. 

ε. Αντίγραφο κατάστασης προσωπικού και ωρών ερ¬ 
γασίας που έχει υποβληθεί ηλεκτρονικά στο σύστημα 
ΕΦΚΑ- Σ.ΕΠ.Ε. - ΟΑΕΔ (Έντυπο Ε4 - ετήσιος πίνακας κατά¬ 
στασης προσωπικού) καθώς και το Ενιαίο Έντυπο Ε3 της 
πρόσληψης του επιχορηγούμενου (Ε3 Αναγγελία Πρό¬ 
σληψης και Ε4 Συμπληρωματικός Πίνακας Προσωπικού 
Νέας Πρόσληψης).Τα ανωτέρω έντυπα θα αναζητούνται 
αυτόματα από την αρμόδια Υπηρεσία του ΟΑΕΔ (ΚΠΑ2), 
στο Πληροφοριακό Σύστημα (ΠΣ ΣΕΠΕ -ΟΑΕΔ- ΕΦΚΑ) 


του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

2. Οι δικαιούχοι εργοδότες υποχρεούνται να υπο¬ 
βάλλουν τα ως άνω δικαιολογητικά εκτός της έντυπης 
κατάστασης (έντυπο Β') και κατά το χρονικό διάστημα 
δέσμευσης του προγράμματος σε τριμηνιαία βάση. 

3. Παρακολούθηση προγράμματος-Έλεγχοι -Πιστο¬ 
ποιήσεις 

Α. Σκοπός της παρακολούθησης του προγράμματος 
είναι η επιβεβαίωση της υλοποίησης του συγκεκριμέ¬ 
νου φυσικού και οικονομικού αντικειμένου του προ¬ 
γράμματος, σύμφωνα με το χρονοδιάγραμμα και τους 
όρους υλοποίησης όπως έχουν οριστεί στην απόφαση 
υπαγωγής. 

Κάθε αίτημα καταβολής ενίσχυσης ενεργοποιεί τις δια¬ 
δικασίες ελέγχου -πιστοποίησης.Το αίτημα για καταβολή 
της επιχορήγησης υποβάλλεται από τον δικαιούχο και 
συνοδεύεται από τα δικαιολογητικά όπως αναφέρονται 
αναλυτικά στο άρθρο 8.1 β) της παρούσας. Οι επαληθεύ¬ 
σεις μπορεί να είναι επιτόπιες ή και διοικητικές. 

Οι ελεγχόμενες επιχειρήσεις υποχρεούνται: 

- να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους του ΟΑΕΔ σύμφωνα με το 
άρθρο 29 του ν. 4144/2013, 

- να αποδέχονται όλους τους προβλεπόμενους από τα 
αρμόδια ελεγκτικά όργανα της Ελλάδας και της Ευρω¬ 
παϊκής Ένωσης ελέγχους και την παροχή σε αυτά όλων 
των δικαιολογητικών στοιχείων που ζητούνται, 

- να τηρούν τα αποδεικτικά στοιχεία και έγγραφα που 
αναφέρονται στην παρούσα απόφαση για τουλάχιστον 
δέκα (10) έτη από την ημερομηνία χορήγησης της τε¬ 
λευταίας ενίσχυσης δυνάμει του καθεστώτος άθ πηίηίηηί5 
(Καν. 1407/2013). 

Τα ΚΠΑ2 στο πλαίσιο υλοποίησης του παρόντος προ¬ 
γράμματος υποχρεούνται να τηρούν αντίστοιχα τα σχε¬ 
τικά αποδεικτικά στοιχεία και έγγραφα που αναφέρονται 
στην παρούσα απόφαση για τουλάχιστον δέκα (10) έτη 
από την ημερομηνία χορήγησης της τελευταίας ενίσχυ¬ 
σης στις δικαιούχους επιχειρήσεις, δυνάμει του καθε¬ 
στώτος άθ ιτιίη ϊγπϊ5 (Καν. 1407/2013),και να παράσχουν 
αυτά σε περίπτωση που αιτηθούν σχετικά οι Υπηρεσίες 
της Ε. Επιτροπής. 

Επισημαίνεται επίσης ότι δυνάμει του Κανονισμού 
1407/13 (άρθρο 6 παρ. 4), τα κράτη μέλη καταγράφουν 
και συγκεντρώνουν όλες τις πληροφορίες που σχετίζο¬ 
νται με την εφαρμογή του εν λόγω Κανονισμού. Τα εν 
λόγω αρχεία περιέχουν όλες τις πληροφορίες που είναι 
αναγκαίες για να αποδειχθεί ότι έχουν τηρηθεί οι όροι 
του Κανονισμού. Τα αρχεία που αφορούν μεμονωμένες 
ενισχύσεις ήσσονος σημασίες πρέπει να διατηρούνται 
επί δέκα (10) οικονομικά έτη από την ημερομηνία κατά 
την οποία χορηγήθηκε η ενίσχυση. Τα αρχεία που αφο¬ 
ρούν καθεστώς ενισχύσεων ήσσονος σημασίας πρέπει 
να διατηρούνται επί (δέκα) 10 οικονομικά έτη από την 
ημερομηνία χορήγησης της τελευταίας μεμονωμένης 
ενίσχυσης δυνάμει του καθεστώτος. Η ανωτέρω δεκαε¬ 
τής υποχρέωση τήρησης των αρχείων και εγγράφων δεν 
αφορά μόνον στις ελεγχόμενες επιχειρήσεις αλλά επίσης 
αποτελεί και αντίστοιχη υποχρέωση της χορηγούσας 

Αρχής (ΟΑΕΔ) να παράσχει τα εν λόγω αρχεία και έγ¬ 
γραφα, για όλες τις_επιχειρήσεις που θα ενισχυθούν στο 
πλαίσιο του προγράμματος, σε περίπτωση που αιτηθούν 
σχετικά οι Υπηρεσίες της Ε. Επιτροπής. 

Β. Διενέργεια Επιτόπιων Επαληθεύσεων φυσικού και 
οικονομικού αντικειμένου 

Οι επιτόπιες επαληθεύσεις πραγματοποιούνται από 
υπαλλήλους του ΟΑΕΔ στην έδρα ή στο υποκατάστημα 
της επιχείρησης όπου θα απασχοληθεί ο επιχορηγού¬ 
μενος υπάλληλος σε οποιαδήποτε στάδιο υλοποίησης 
του προγράμματος. 

Επιτόπιες επαληθεύσεις πραγματοποιούνται και για 
το δεσμευόμενο, μη επιχορηγούμενο προσωπικό της 
επιχείρησης. 

Για τους ελέγχους λαμβάνονται υπόψη το ισχύον εθνι¬ 
κό και ενωσιακό,νομικό, θεσμικό και κανονιστικό πλαί¬ 
σιο, η Δημόσια Πρόσκληση και το υποβληθέν αίτημα για 
καταβολή της επιχορήγησης. 

Μετά το πέρας του ελέγχου συντάσσεται η σχετική 
Έκθεση και ενημερώνεται σχετικά ο δικαιούχος έχοντας 
τη δυνατότητα υποβολής αντιρρήσεων επί των αποτελε¬ 
σμάτων της έκθεσης εντός προβλεπόμενων προθεσμιών. 

Συγκεκριμένα: 

1. Ύστερα από την υποβολή της αίτησης για κατα¬ 
βολή της επιχορήγησης με τα σχετικά δικαιολογητικά, 
και εντός δύο (2) μηνών πραγματοποιείται επιτόπια 
επαλήθευση φυσικού και οικονομικού αντικειμένου. Η 
ανάθεση γίνεται με απόφαση από τα αρμόδια Τμήματα 
Διοικητικών Υπηρεσιών των οικείων Περιφερειακών 
Διευθύνσεων, σύμφωνα με τη με αριθμ. 1952/39/15- 
07-2016 απόφαση του Δ.Σ. σε ελεγκτές, προκειμένου 
να διαπιστωθεί αν η επιχείρηση τηρεί τους όρους του 
προγράμματος, (λειτουργία της επιχείρησης, απασχό¬ 
ληση του επιχορηγούμενου και μη προσωπικού κ.λπ..) 
και θα ελέγχονται τα εξής: 

α. Αναλυτικές περιοδικές δηλώσεις (Α.Π.Δ.), οι οποίες 
μπορούν να υποβληθούν και σε ηλεκτρονική μορφή, 
συνοδευόμενες με υπεύθυνη δήλωση στην οποία θα δη¬ 
λώνεται ότι τα στοιχεία που εμπεριέχονται είναι αληθή. 

β. Παραστατικά καταβολής ασφαλιστικών εισφορών 
για το αιτούμενο χρονικό διάστημα. Στις περιπτώσεις 
που η επιχείρηση έχει προβεί σε ρύθμιση των οφειλών 
της προς το ΕΦΚΑ ή το ΕΤΕΑΕΠ, για να είναι δυνατή η 
καταβολή της επιχορήγησης θα πρέπει η ρύθμιση να 
προσκομισθεί στους ελεγκτές που διενεργούν τον επι¬ 
τόπιο έλεγχο και στην απόφαση ρύθμισης να συμπερι- 
λαμβάνεται το κρίσιμο χρονικό διάστημα για το οποίο 
ζητά να επιχορηγηθεί η επιχείρηση και εφόσον οι δόσεις 
της ρύθμισης καταβάλλονται κανονικά. Εάν οι ελεγκτές 
κρίνουν ότι τα παραπάνω στοιχεία χρήζουν περαιτέρω 
έρευνας, ενδείκνυται να τα διασταυρώσουν και με την 
αρμόδια Υπηρεσία του της προς το ΕΦΚΑ ή το ΕΤΕΑΕΠ. 

γ. Αντίγραφο κατάστασης προσωπικού και ωρών ερ¬ 
γασίας που έχει υποβληθεί ηλεκτρονικά στο σύστημα 
ΠΣ ΕΡΓΑΝΗ (Έντυπο Ε4 - ετήσιος πίνακας κατάστασης 
προσωπικού) καθώς και το Ενιαίο Έντυπο Ε3 της πρό¬ 
σληψης του επιχορηγούμενου (Ε3 Αναγγελία Πρόσλη¬ 
ψης και Ε4 Συμπληρωματικός Πίνακας Προσωπικού 
Νέας Πρόσληψης).Τα ανωτέρω έντυπα θα αναζητούνται 


αυτόματα από την αρμόδια Υπηρεσία του ΟΑΕΔ (ΚΠ Α2), 
στο Πληροφοριακό Σύστημα ΠΣ ΕΡΓΑΝΗ (ΣΕΠΕ-ΟΑΕΔ- 
ΕΦΚΑ) του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης. 

δ. Αντίγραφο της Έντυπης Κατάστασης (Έντυπο Β) που 
υπέβαλε στο ΚΠΑ2 για την πιστοποίηση του οικονομικού 
αντικειμένου. 

ε.Το Δελτίο Παροχής Υπηρεσιών του ωφελούμενου. 

2. Ειδικότερα, στην πρώτη επιτόπια επαλήθευση θα 
ελέγχονται και τα αναφερόμενα στην ηλεκτρονική αί¬ 
τηση χρηματοδότησης καθώς και οι Αναλυτικές περι¬ 
οδικές δηλώσεις (Α.Π.Δ.), του τριμήνου που προηγείται 
της ημερομηνίας υποβολής της αίτησης για υπαγωγή 
στο πρόγραμμα και αυτών που έχουν συνταχθεί έως την 
διεξαγωγή της επιτόπιας επαλήθευσης. 

3. Σε περίπτωση που κατά τον έλεγχο διαπιστώνεται 
παρατυπία, αυτή αναφέρεται στη σχετική έκθεση που 
συμπληρώνεται από τους ελεγκτές με κατάλληλη τεκμη¬ 
ρίωση και αναφορά των διατάξεων που παραβιάστηκαν. 
Ο δικαιούχος δύναται να υποβάλλει τις αντιρρήσεις του, 
εντός δέκα πέντε (15) ημερών από την παραλαβή από 
αυτόν της έκθεσης. Σε περίπτωση που η επιχείρηση δεν 
υποβάλλει εμπρόθεσμα τις αντιρρήσεις της ο Προϊστά¬ 
μενος της αρμόδιας Υπηρεσίας ΚΠΑ2 θα εκδίδει από¬ 
φαση ανάκλησης υπαγωγής η οποία θα κοινοποιείται 
με σχετική επιστολή στην επιχείρηση. 

Σε περίπτωση που απαιτείται περαιτέρω διερεύνηση, 
προκειμένου να ληφθεί απόφαση για το βάσιμο ή μη των 
αντιρρήσεων που υποβλήθηκαν, δύναται να διενεργείται 
άμεσα συμπληρωματική επιτόπια επαλήθευση από το 
ίδιο όργανο που διενήργησε τον αρχικό. 

Μετά την εξέταση των αντιρρήσεων ή την παρέλευ¬ 
ση άπρακτης της προθεσμίας υποβολής των, η Έκθεση 
οριστικοποιείται. 

Κατά τις επόμενες επιτόπιες επαληθεύσεις, εφόσον 
διαπιστωθεί παράβαση των όρων και προϋποθέσεων 
του προγράμματος ακολουθείται η ανωτέρω διαδικασία 
με την έκδοση σχετικής απόφασης (ανάκληση, διακοπή 
με αναζήτηση, παραγραφή κ.λπ.). 

Επισημαίνεται ότι, στους επόμενους επιτόπιους ελέγ¬ 
χους θα ελέγχεται εκτός των σχετικών δικαιολογητικών 
και παραστατικών και το Δελτίο Παροχής Υπηρεσιών 
του ωφελούμενου. 

Για την ορθή υλοποίηση του προγράμματος, οι ελεγ¬ 
χόμενες επιχειρήσεις υποχρεούνται να διατηρούν ειδικό 
φάκελο, ο οποίος θα περιέχει τα προβλεπόμενα από το 
πρόγραμμα έγγραφα και παραστατικά. 

Γ. Διοικητική Επαλήθευση 

Μετά τη διενέργεια της επιτόπιας επαλήθευσης το 
Γραφείο Απασχόλησης προβαίνει σε διοικητική εξέταση 
των στοιχείων που έχουν υποβληθεί με το αίτημα του 
δικαιούχου. Σε περίπτωση που υπάρχει διαφορά μεταξύ 
του πορίσματος της επιτόπιας επαλήθευσης και της διοι¬ 
κητικής επαλήθευσης συντάσσεται έκθεση διοικητικής 
επαλήθευσης για την οποία ενημερώνεται η επιχείρη¬ 
ση προκειμένου να εκφράσει τις αντιρρήσεις της εντός 
δέκα πέντε (15) ημερών από την κοινοποίηση αυτής. 
Στη συνέχεια ο προϊστάμενος της αρμόδιας Υπηρεσίας 
προβαίνει στην έκδοση σχετικής απόφασης. 

Οι αναφερόμενες επαληθεύσεις πραγματοποιούνται 
τόσο πριν όσο και μετά την υποβολή της σχετικής αίτη¬ 
σης για την καταβολή της επιχορήγησης εφόσον κρίνεται 
απαραίτητο και οπωσδήποτε μέσα στο χρονικό διάστη¬ 
μα αναφοράς (18μηνο διάστημα προγράμματος). 

Η επιχείρηση οφείλει να τηρεί κατάσταση του συνολι¬ 
κού προσωπικού επιχορηγούμενου και μη, η οποία θα 
αναζητείται από τους ελεγκτές. 

Οι επαληθεύσεις του προγράμματος θα διενεργού- 
νται από υπαλλήλους του ΟΑΕΔ σύμφωνα με τις κείμενες 
διατάξεις. 

Το άρθρο 29 Διοικητική συνδρομή Ο.Α.Ε.Δ. - Προ¬ 
στασία ελεγκτών Ο.Α.Ε.Δ. του Ν.4144/2013 ορίζει ότι: 
1. Οι πάσης φύσεως διοικητικές αρχές, οι δικαστικές 
υπηρεσίες, οι δημόσιες υπηρεσίες, καθώς και οι υπη¬ 
ρεσίες της τοπικής αυτοδιοίκησης υποχρεούνται να 
παρέχουν κάθε αιτούμενη συνδρομή ιδιαίτερα με την 
παροχή στον Ο.Α.Ε.Δ. μηχανογραφικών στοιχείων και 
πληροφοριών για τη διευκόλυνση της άσκησης των 
αρμοδιοτήτων του. 2. Κατά τη διάρκεια των επιτόπι¬ 
ων ελέγχων που διενεργούν υπάλληλοι του Ο.Α.Ε.Δ. 
η ελεγκτική διαδικασία δεν παρακωλύεται από τους 
ελεγχόμενους. Ενδεχόμενη παρακωληση δύναται να 
αποτελέσει λόγο απένταξής τους από το πρόγραμμα 
ή διακοπής της παροχής προς αυτούς. Οι ελεγκτές του 
Ο.Α.Ε.Δ. δεν διώκονται και δεν ενάγονται για γνώμη που 
διατύπωσαν ή πράξη που διενήργησαν κατά την άσκη¬ 
ση των καθηκόντων τους». 

Δ. Καταβολή Επιχορήγησης 

Το Γραφείο Απασχόλησης της αρμόδιας Υπηρεσίας 
(Κ.Π.Α.2), ύστερα από την υποβολή της αίτησης και των 
δικαιολογητικών για την καταβολή της επιχορήγησης και 
εφόσον μετά τον σχετικό διοικητικό έλεγχο διαπιστώσει 
ότι δεν υπάρχει διαφορά μεταξύ του πορίσματος της επι¬ 
τόπιας και της διοικητικής επαλήθευσης προβαίνει στην 
έκδοση σχετικής εγκριτικής απόφασης για την καταβολή 
της επιχορήγησης. 

Σε περίπτωση που διαπιστωθεί παραγραφή της αξί¬ 
ωσης για συγκεκριμένο ποσό επιχορήγησης λόγω εκ¬ 
πρόθεσμης υποβολής των δικαιολογητικών πέραν της 
προθεσμίας των δύο μηνών από τη λήξη κάθε διμήνου 
απασχόλησης, τότε ο Προϊστάμενος της αρμόδιας Υπη¬ 
ρεσίας (ΚΠΑ2) με απόφαση του θα προβαίνει στη μη 
καταβολή του συγκεκριμένου ποσού. 

Είναι δυνατή η επιμήκυνση της ως άνω προθεσμίας 
κατά εξήντα (60) ημέρες, ύστερα από αίτηση της επιχεί¬ 
ρησης στην υπηρεσία και έκδοση σχετικής απόφασης 
του Προϊσταμένου της αρμόδιας Υπηρεσίας (ΚΠΑ2) του 
ΟΑΕΔ. 

Άρθρο 9 

Υποχρεώσεις δικαιούχων - Κυρώσεις 

1. Οι επιχειρήσεις υποχρεούνται να διατηρήσουν το 
δεσμευόμενο προσωπικό (επιχορηγούμενες και υφιστά¬ 
μενες, κατά την ημερομηνία υποβολής της ηλεκτρονικής 
αίτησης υπαγωγής, θέσεις εργασίας) με το ίδιο καθεστώς 
απασχόλησης καθ'όλη τη διάρκεια του προγράμματος. 

Σε περίπτωση που η επιχείρηση μειώσει το προϋπάρ- 
χον προσωπικό της οφείλει να το αντικαταστήσει μέσα 


σε τριάντα (30) ημέρες, για να είναι δυνατή η συνέχιση 
του προγράμματος. 

Σε περίπτωση οικειοθελούς αποχώρησης του επιχο¬ 
ρηγούμενου προσωπικού το πρόγραμμα διακόπτεται 
χωρίς επιπτώσεις για την επιχείρηση και δεν είναι δυνατή 
η αντικατάσταση του και η συνέχιση του προγράμματος. 

Στην ανωτέρω περίπτωση η επιχείρηση δεσμεύεται 
να μην προβεί σε μείωση του δεσμευόμενου μη επιχο¬ 
ρηγούμενου προσωπικού μέχρι την ολοκλήρωση του 
προγράμματος (χρονικό διάστημα επιχορήγησης και 
δέσμευσης). 

Επίσης, σε περίπτωση που διαπιστωθεί κατά τη διάρ¬ 
κεια του προγράμματος ότι ο ωφελούμενος ασκεί την 
επαγγελματική του δραστηριότητα, το πρόγραμμα θα 
διακόπτεται με επιστροφή του αναλογούντος ποσού 
επιχορήγησης από την επιχείρηση. 

Ως μείωση προσωπικού όσον αφορά στο επιχορηγού¬ 
μενο και δεσμευόμενο προσωπικό θεωρείται: 

α. η καταγγελία της σύμβασης εργασίας, 

β. η αλλαγή του καθεστώτος απασχόλησης από πλήρη 
σε μερική ή σε εκ περιτροπής απασχόληση όπως επίσης 
και 

γ. η εθελούσια έξοδος που γίνεται με πρωτοβουλία του 
εργοδότη, μέσω προγραμμάτων παροχής οικονομικών 
κυρίως κινήτρων εθελούσιας εξόδου. 

Η επιχείρηση υποχρεούται να διατηρήσει το δεσμευ¬ 
όμενο (μη επιχορηγούμενο προσωπικό της) καθ'όλη τη 
διάρκεια του προγράμματος (χρονικό διάστημα επιχο¬ 
ρήγησης και δέσμευσης). 

Επίσης σε περίπτωση στράτευσης, ασθένειας, ανυπαί- 
τιου κωλύματος (π.χ. κυοφορίας -λοχείας), ειδικής άδειας 
προστασίας της μητρότητας που αφορά είτε στο επιχο¬ 
ρηγούμενο ατόμου είτε και στο δεσμευόμενο μη επιχο¬ 
ρηγούμενο προσωπικό, δεν απαιτείται αντικατάσταση, 
αφού η σχέση εργασίας δεν διακόπτεται, υπό τον όρο ότι 
η επιχείρηση θα προσκομίσει στην αρμόδια Υπηρεσία 
τα απαραίτητα δικαιολογητικά. 

Στην περίπτωση που υπάρξει μείωση του προϋπάρ- 
χοντος προσωπικού εντός του μήνα που προηγείται 
της ημερομηνίας ολοκλήρωσης του προγράμματος, η 
επιχείρηση υποχρεούται μέχρι τη λήξη του να προβεί 
σε αντικατάσταση. 

Οι επιχειρήσεις δεν δεσμεύονται για τα άτομα που τυ¬ 
χόν προσλάβουν στο χρονικό διάστημα από την ημε¬ 
ρομηνία υποβολής της ηλεκτρονικής αίτησης μέχρι την 
έκδοση εγκριτικής απόφασης. Η επιχείρηση μπορεί να 
προβεί σε αντικατάσταση του δεσμευόμενου μη επι¬ 
χορηγούμενου προσωπικού που μείωσε και με άλλον 
εργαζόμενο που προσέλαβε μετά την αίτηση για ένταξη 
στο πρόγραμμα (και ανήκει στο μη δεσμευόμενο προσω¬ 
πικό της) έχοντας σε κάθε περίπτωση το ίδιο καθεστώς 
απασχόλησης δεδομένου ότι ο αριθμός του προσωπικού 
δέσμευσης παραμένει σταθερός. 

Δεν θεωρείται μείωση προσωπικού τόσο για το επιχο¬ 
ρηγούμενο όσο και για το δεσμευόμενο μη επιχορηγού¬ 
μενο προσωπικό εφόσον προσκομίζονται τα απαραίτητα 
δικαιολογητικά η κενή θέση που οφείλεται σε: 

1. καταγγελία σύμβασης εργασίας λόγω συνταξιοδό- 
τησης, 

2. καταγγελία σύμβασης εργασίας αορίστου ή ορισμέ¬ 
νου χρόνου που οφείλεται σε σπουδαίο λόγο που αφορά 
στον εργαζόμενο 

3. η λήξη σύμβασης ορισμένου χρόνου 

4. οικειοθελή αποχώρηση 

5. φυλάκιση και θάνατο. 

Σε περίπτωση αποχώρησης επιχορηγούμενου ατόμου 
για καθένα από τους ανωτέρω λόγους, κατά τη διάρκεια 
του προγράμματος, η επιχείρηση υποχρεούται να διατη¬ 
ρήσει το δεσμευόμενο μη επιχορηγούμενο προσωπικό 
μέχρι την ολοκλήρωση του προγράμματος (χρονικό 
διάστημα επιχορήγησης και δέσμευσης). 

Οι αποδοχές και η ασφάλιση των εργαζομένων κα¬ 
θορίζονται από την κείμενη εργατική και ασφαλιστική 
νομοθεσία. 

Είναι δυνατόν, επιχορηγούμενος και μη, να πραγμα¬ 
τοποιήσει κάτω των 25 ημερομισθίων στην περίπτωση 
που ο λόγος απουσίας αφορά στο πρόσωπο του εργα¬ 
ζόμενου, επιχορηγούμενου και μη. 

Οι επιχορηγούμενοι κατά τη διάρκεια του προγράμ¬ 
ματος δεν ασκούν άλλο ελευθέριο ή άλλο επάγγελμα. 
Σε διαφορετική περίπτωση διακόπτεται η επιχορήγηση 
της επιχείρησης με αναζήτηση του αναλογούντος ποσού 
επιχορήγησης. 

Επισημαίνεται ότι οι επιχειρήσεις υποχρεούνται να 
τηρούν της διατάξεις της νομοθεσίας περί υγείας και 
ασφάλειας των εργαζομένων και πρόληψης του επαγ¬ 
γελματικού κινδύνου. 

Στο πλαίσιο της έρευνας/αξιολόγησης του ανωτέρω 
προγράμματος, τόσο οι δικαιούχοι (επιχειρήσεις) όσο 
και οι ωφελούμενοι (άνεργοι) πρέπει να παρέχουν τη 
συγκατάθεση τους για την περαιτέρω επεξεργασία 
(από τις αρμόδιες υπηρεσίες του Υπουργείου Εργα¬ 
σίας) των προσωπικών δεδομένων τους, συμπεριλαμ¬ 
βανομένων και των ευαίσθητων, που τηρούνται για 
τις ανάγκες υλοποίησης του παρόντος προγράμματος, 
για το σκοπό εξαγωγής στατιστικών δεδομένων στο 
πλαίσιο της διενέργειας ερευνών και της εκπόνησης 
μελετών μέσω ερωτηματολογίων για την αξιολόγηση 
του εν λόγω προγράμματος. Σε κάθε περίπτωση έχουν 
τα δικαιώματα ενημέρωσης, πρόσβασης και αντίρρη¬ 
σης σύμφωνα με τις διατάξεις των άρθρων 11,12 και 
13 του ν. 2472/1997». 

Τα δεδομένατων ερωτηματολογίων θα αποτελέσουν 
αντικείμενο επεξεργασίας από τις αρμόδιες υπηρεσίες 
για το σκοπό της παρακολούθησης του προγράμματος, 
προκειμένου να εξαχθούν στατιστικά στοιχεία (δείκτες) 
και για το σκοπό της διεξαγωγής των προβλεπόμενων 
ερευνών και αξιολογήσεων. Οι αρμόδιες υπηρεσίες που 
έχουν την ευθύνη επεξεργασίας των δεδομένων των 
συμμετεχόντων υποχρεούνται να συμμορφώνονται 
πλήρως προς τις διατάξεις της κείμενης νομοθεσίας 
για το σκοπό της εφαρμογής και υλοποίησης του προ¬ 
γράμματος. 

Επισημαίνεται ότι οι επιχειρήσεις υποχρεούνται να 
τηρούν της διατάξεις της νομοθεσίας περί υγείας και 
ασφάλειας των εργαζομένων και πρόληψης του επαγ¬ 
γελματικού κινδύνου. 


Άρθρο 10 

Διακοπή 

Σε περίπτωση που διαπιστωθεί παράβαση όρου ή 
προϋπόθεσης του προγράμματος, μετά από οποιαδήπο¬ 
τε καταβολή ποσού της επιχορήγησης στην επιχείρηση 
εφαρμόζονται οι διατάξεις της παρ. 7 του άρθρου 29 
του ν. 1262/1982, όπως ισχύει, των άρθρων 121 και 123 
του ν. 4270/2014 και του πρώτου εδαφίου της παρ. 1 του 
άρθρου 91 του Κώδικα Εισπράξεως Δημοσίων Εσόδων 
(ν.δ. 356/1974), όπως ισχύει. 

Άρθρο 11 

Επιμήκυνση Προγράμματος 

Είναι δυνατή η παράταση-επιμήκυνση του χρόνου 
επιχορήγησης, κατά τριάντα (30) το πολύ ημέρες με 
ισόχρονη δέσμευση της επιχείρησης, για μη απόλυση 
προσωπικού, σε περίπτωση: α) δικαιολογημένης ασθέ¬ 
νειας εργαζόμενου β) άδειας άνευ αποδοχών που χορη¬ 
γείται μετά από αίτηση του εργαζομένου Η παράταση- 
επιμήκυνση γίνεται μετά από αίτηση της επιχείρησης και 
απόφαση του Προϊσταμένου της αρμόδιας Υπηρεσίας 
(ΚΠΑ2) του ΟΑΕΔ. 

Άρθρο 12 

Πληροφόρηση 

Η πρόσκληση του προγράμματος θα δημοσιευτεί στο 
Πρόγραμμα ΔΙΑΥΓΕΙΑ και θα αναρτηθεί στην ιστοσελίδα 
ΟΑΕΔ. Επίσης συντάσσεται Δελτίο Τύπου, το οποίο αναρ- 
τάται στην επίσημη ιστοσελίδα του ΟΑΕΔ στο διαδίκτυο 
(νννννν.οθθά.ςιΐ') και αποστέλλεται μέσω του Γραφείου 
Τύπου του ΟΑΕΔ στον ημερήσιο τύπο. Στο πλαίσιο της 
έρευνας/αξιολόγησης του προγράμματος, οι δικαιούχοι 
και οι ωφελούμενοι πρέπει να παρέχουν τη συγκατάθεση 
τους για την περαιτέρω επεξεργασία (από τις αρμόδιες 
Υπηρεσίες του Υπουργείου Εργασίας) των προσωπικών 
δεδομένων τους, συμπεριλαμβανομένων και των ευαί¬ 
σθητων, που τηρούνται για τις ανάγκες υλοποίησης του 
προγράμματος, για το σκοπό εξαγωγής στατιστικών δε¬ 
δομένων στο πλαίσιο της διενέργειας ερευνών και της 
εκπόνησης μελετών για την αξιολόγηση του προγράμ¬ 
ματος. Παράλληλα θα πρέπει να τηρούνται οι απαιτήσεις 
του ν. 2472/1997 και τα όσα ορίζονται από τις αποφάσεις 
της Αρχής Προστασίας Δεδομένων Προσωπικού Χαρα¬ 
κτήρα, προκειμένου αφενός να τηρούνται οι απαιτήσεις 
της εθνικής νομοθεσίας για την προστασία του ατόμου 
από την επεξεργασία δεδομένων προσωπικού χαρακτή¬ 
ρα, αφετέρου να είναι δυνατή η επεξεργασία και χρήση 
προσωπικών δεδομένων. 

Άρθρο 13 

Τελικές διατάξεις 

1. Η προθεσμία υποβολής των ηλεκτρονικών αιτή¬ 
σεων για υπαγωγή στο πρόγραμμα, όπως η Δημόσια 
Πρόσκληση ορίσει, λήγει αυτόματα μέσω του ηλεκτρο¬ 
νικού συστήματος αιτήσεων, ύστερα από την κάλυψη 
των κατανεμηθεισών θέσεων. Μετά την αυτόματη λήξη 
της προθεσμίας συνεχίζεται η υποβολή των αιτήσεων για 
αριθμό θέσεων που αντιστοιχεί μέχρι το 20% των αρχικά 
κατανεμηθεισών θέσεων. Στην περίπτωση αυτή οι θέσεις 

παραμένουν σε στάδιο αναμονής και ικανοποιούνται με 
βάση την ημερομηνία υποβολής των αιτήσεων, εφόσον 
δημιουργηθούν κενές θέσεις. 

2. Η Διοικήτριατου Οργανισμού δύναται με απόφαση 
της να αναστείλει, παρατείνει και να λήξει την προθεσμία 
υποβολής των ηλεκτρονικών αιτήσεων χρηματοδότησης 
για ένταξη στο πρόγραμμα, σε περίπτωση μη κάλυψης 
των θέσεων που είχαν αρχικά προκηρυχθεί. 

3. Με δημόσια πρόσκληση που εκδίδεται με απόφαση 
της Διοικήτριας του Οργανισμού, εξειδικεύεται ή/και 
ορίζεται οτιδήποτε δεν αναφέρεται στους όρους της 
παρούσας, στη βάση της εθνικής και ενωσιακής νομο¬ 
θεσίας. 

Η ισχύς της απόφασης αυτής αρχίζει από τη δημοσί¬ 
ευση της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2017 
Οι Υπουργοί 

Αναπληρώτρια Υπουργός 
Εργασίας, Κοινωνικής Εργασίας, Κοινωνικής 

Ασφάλισης και Κοινωνικής Ασφάλισης και Κοινωνικής 
Αλληλεγγύης Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ ΟΥΡΑΝΙΑ ΑΝΤΩΝΟΠΟΥΛΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























